SET ปิดพุ่ง 12 จุดรับ 2 ปัจจัยเด่น “ฟิทช์” ปรับมุมมองไทยเป็นบวก-“เฟด” ส่งสัญญาณลดดอกเบี้ย
SET ปิดพุ่ง 12 จุด รับ 2 ปัจจัยเด่น "ฟิทช์" ปรับมุมมองไทยเป็นบวก-"เฟด" ส่งสัญญาณลดดอกเบี้ย โดยดัชนีปิดตลาดวันนี้ ที่ระดับ 1,735.10 จุด บวก 11.66 จุด หรือ 0.68% มูลค่าการซื้อขาย 6.2 หมื่นล้านบาท
SET ปิดพุ่ง 12 จุด รับ 2 ปัจจัยเด่น "ฟิทช์" ปรับมุมมองไทยเป็นบวก-"เฟด" ส่งสัญญาณลดดอกเบี้ย
19 ก.ค. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,735.10 จุด บวก 11.66 จุด หรือ 0.68% มูลค่าการซื้อขาย 6.2 หมื่นล้านบาท
10 หุ้นดันดัชนีวันนี้

ด้านนายกรภัทร วรเชษฐ์ ผู้อำนวยการฝ่ายวิจัยและบริการการลงทุน บล.โนมูระ พัฒนสิน กล่าวว่า ตลาดหุ้นไทยวันนี้ปรับตัวขึ้นได้ใกล้เคียงกับตลาดหุ้นในภูมิภาคเอเชียที่บวกเฉลี่ย 0.7% ตอบรับประธานธนาคารกลางสหรัฐ (เฟด) สาขานิวยอร์ก ส่งสัญญาณการเร่งปรับลดอัตราดอกเบี้ย และ “ฟิทช์ เรทติ้งส์” ยังได้ปรับมุมมองประเทศไทยจาก จาก “Stable” เป็น “Positive”
อย่างไรก็ดี สัปดาห์หน้าคงจะมีการเล่นเก็งกำไรตามความคาดหวังนโยบายผ่อนคลายทางการเงินของเฟด ซึ่งเฟดจะมีการประชุมในวันที่ 30-31 ก.ค.นี้ โดยปกติก็มักจะมีการเล่นเก็งกำไรกันก่อน 2 สัปดาห์ก่อนการประชุม นอกจากนี้ในวันที่ 24 ก.ค.นี้ก็ให้ติดตามตัวเลข PMI ภาคอุตสาหกรรมของสหรัฐฯ และยุโรป อีกทั้งติดตามการประชุมธนาคารกลางยุโรป (ECB) ในวันที่ 25 ก.ค.นี้ด้วย ส่วนบ้านเราก็ให้ติดตามนโยบายของภาครัฐฯ จากความคาดหวังในมาตรการกระตุ้นเศรษฐกิจ
ส่วนแนวโน้มการลงทุนในสัปดาห์หน้า คาดตลาดฯคงจะปรับตัวขึ้น โดยมีแนวรับ 1,720 จุด ส่วนแนวต้าน 1,750-1,767 จุด
 ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
KTC มูลค่าการซื้อขาย 2,394.94 ล้านบาท ปิดที่ 42.00 บาท เพิ่มขึ้น 0.25 บาท
CPALL มูลค่าการซื้อขาย 2,141.17 ล้านบาท ปิดที่ 87.75 บาท เพิ่มขึ้น 0.50 บาท
KBANK มูลค่าการซื้อขาย 2,058.95 ล้านบาท ปิดที่ 180.00 บาท ราคาไม่เปลี่ยนแปลง
BBL มูลค่าการซื้อขาย 2,004.53 ล้านบาท ปิดที่ 190.00 บาท ลดลง 2.50 บาท
CPF มูลค่าการซื้อขาย 1,675.74 ล้านบาท ปิดที่ 29.25 บาท เพิ่มขึ้น 0.50 บาท